ועדת הכלכלה, כנסת 25, פרוטוקול מספר 204, 2023-09-05 00:00

דוד ביטן: שלום לכולם, אני מתכבד לפתוח את הישיבה בנושא ביטול ההטבה המובטחת לקשישים על ידי שרת התחבורה במסגרת רפורמת "צדק תחבורתי" - ישיבת מעקב

דוד ביטן:  ביקשנו בישיבה הקודמת שעד ה-5 בספטמבר תתכנס ועדת המחירים כדי לדעת מתי החלק ברפורמה שכן הוסכם, יצא לדרך

דוד ביטן:  יש תשובות?     

חן גבע: ועדת המחירים התכנסה, אנחנו צפויים לקבל את הפרוטוקולים בקרוב

דוד ביטן: התכנסה

דוד ביטן:  מה ההחלטות? אושר שלב א' של הרפורמה?      

חן גבע: עדין לא יצא פרוטוקול

דוד ביטן: היית בישיבה, מה היה בישיבה?     

חן גבע: לא הייתה התנגדות בישיבה

דוד ביטן: אישרו את זה? מתי זה יצא לפועל?     

חן גבע: הצפי הוא לקראת סוף השנה

דוד ביטן: מה בנושא ההטבה לוותיקים? על זה אני מבין שאין תשובה

חן גבע: כמו שנאמר, ההטבה לוותיקים מתוכננת לפעימה השנייה

דוד ביטן: מתי? ב-2040? הרי אין תאריך, אז אין פעימה שנייה

דוד ביטן:  רק בגלל שלחצתי השתקתם אותי עם הפעימה השנייה

דוד ביטן:  אבל אמרתי שאני רוצה תאריך לפעימה השנייה, לא דיבורים

דוד ביטן:  דיבורים לא מספקים אותי

דוד ביטן:  זה נכון שאני לא יכול להכריח אותכם, אתם הממשלה ואנחנו הכנסת

דוד ביטן:  אבל לכל צד יש את היכולות שלו והסמכויות שלו

דוד ביטן:     ראיתי את המכתב של מנכ"ל המשרד שאמר לי שנעשה את זה בפעימה שנייה

דוד ביטן:  זה לא מקובל עלי ואני מצפה מכם לעשות את הפעימה השנייה עד סוף השנה

דוד ביטן:  לקבל מכתב חתום כבר היום משרת התחבורה ושר האוצר שמתחייבים לעניין הזה

דוד ביטן:  אי אפשר למכור את המבוגרים בתמורה לדברים אחרים

דוד ביטן:  בכל דבר שקשור אליהם, תרופות, קצבה, תמיד הם לא מקבלים

דוד ביטן:  למה הם דווקא לא מקבלים? הם לא אזרחים של מדינת ישראל?      בכל העולם המפותח והמערבי יש הנחות גדולות בנושא תחבורה ציבורית על מנת לעודד את האוכלוסייה ויש לזה השלכות כלכליות

דוד ביטן:  אתם תמיד אומרים שאם יהיו פחות מכוניות, תהיה לזה השלכה כלכלית למשק

דוד ביטן:  זה חלק מהעניין

גלעד קריב: כרגע זה עומד על 75?     

נעה אבירם: אזרחים ואזרחיות ותיקים זה 67-62 בהתאם לחוק, הם מקבלים הנחה של 50% על כל נסיעה

דוד ביטן: הנחה

דוד ביטן:  אנחנו מדברים על פטור

נעה אבירם: פטור מלא מתשלום הוא מגיל 75

גלעד קריב: הפעימה הראשונה כבר קרתה

דוד ביטן: אבל על ידי שרה אחרת

גלעד קריב: כן, אבל הייתה פעימה ראשונה

נעה אבירם: ההנחה לאזרחים ותיקים - - -      

דוד ביטן: לגבי ה-75 אני יודע, אבל אמרנו שנוריד את זה ל-67 ול-62

נעה אבירם: ברפורמה המלאה כפי שהצגנו לראשונה זה נכלל שם, זה כאמור יתבצע בפעימה השנייה

דוד ביטן: זו מכבסת מילים, אני יודע שזה לא תלוי בך, לא את זו מי שאני אמור לתקוף אותו, אבל זו מכבסת מילים להגיד לי "פעימה שנייה" בלי תאריך

גלעד קריב: יש לכם הערכה תקציבית מה ההיקף?      

דוד ביטן: 360 מיליון זה מה שאמרו לי אז

גלעד קריב: מגיל 62?     

דוד ביטן: זה מה שאמרו לי באוצר בזמנו כשישבתי אתם

שחר בר: סדר גודל של  150 מיליון שקל

דוד ביטן: אמרו לי 360 מיליון

שחר בר: 150 מיליון שקל זה עלות של אזרחים ותיקים, כל הרפורמה זה 360 מיליון

דוד ביטן: הנתון שנתנו לי זה 720 מיליון

דוד ביטן:  אמרו שהאוצר שם 360 וחיכו לעוד 360 מיליון

דוד ביטן:  אז איך את אומרת לי שהכול 360 מיליון?     

שחר בר: מה שנדון בוועדת מחירים העלות שלו היא 360 מיליון, כמו שנסגר עם משרד התחבורה בסיכום התקציבי

שחר בר:  זה מה שיש בתקציב

דוד ביטן: אז כמה הפטור למבוגרים?     

שחר בר: 150 מיליון שקל

דוד ביטן: יפה

דוד ביטן:  כבר חסכתם 200 מיליון

דוד ביטן:  ישבתי עם איליה כץ וזה מה שהוא אמר

דוד ביטן:  אבל אם זה רק 150, זו פחות בעיה

גלעד קריב: אני רוצה לחזק את ידך ולהודות לך שאתה מוביל את המהלך החשוב הזה שבהקשר שלו אין קואליציה ואופוזיציה

גלעד קריב:  אבל צריך לומר בצורה ברורה, תקציב המדינה לשנת 2024-2023 שכח אוכלוסייה מוחלשת אחת

גלעד קריב:  בצד הרבה ביקורת שיש לי על התקציב הזה כחבר אופוזיציה, בין השאר העובדה שיש 15 מיליארד ₪ כספים קואליציוניים, אבל צריך לומר שהיו בו גם צעדים חברתיים חשובים

גלעד קריב:  יש רק אוכלוסייה אחת במדינת ישראל שהתקציב הזה לא הביא לה אף בשורה וזו אוכלוסיית האזרחים הוותיקים

גלעד קריב:       לא עדכנו את הקצבאות ותקנו את השחיקה המתמשכת

גלעד קריב:  לא הגדילו את ההנחה בתרופות

גלעד קריב:  לא הטיבו עם התקציבים של השירותים החברתיים והבריאותיים שניתנים לאוכלוסייה הזאת, לא הגדילו את ההנחה לתרופות – כלום

גלעד קריב:  תקציב המדינה גדל, רק אוכלוסייה של 1

גלעד קריב: 2 מיליון אזרחים ותיקים וגמלאים פשוט הושלכה מתחת לגלגלי האוטובוס של ממשלת ישראל

דוד ביטן: לא קבלה הטבות נוספות

גלעד קריב: כלום

גלעד קריב:  אין שום הטבה באף משרד

גלעד קריב:  זה לא רק אשמת משרד התחבורה

גלעד קריב:  כאילו שכחו 1

גלעד קריב: 2 מיליון אזרחים ותיקים

דוד ביטן: לא שזה פותר את הבעיה של האזרחים הוותיקים, אבל זה משהו

גלעד קריב: אומר יושב-ראש ועדת הכלכלה, את העיוות הזה צריך לתקן

גלעד קריב:  אם לא הייתם פותחים מחדש את הרפורמה בתחום מחירי התחבורה הציבורית, אז בסדר

דוד ביטן: הייתי שותף לרפורמה שלב א', אבל לא דובר על שני שלבים, דובר על שלב אחד לכול

גלעד קריב: אם השרה, משרד התחבורה ושר האוצר לא היו פותחים את הרפורמה שהממשלה הקודמת עשתה, אני לא נכנס כרגע אם צודקת או לא צודקת, אם לא היו נוגעים בזה ואומרים שבעוד חמש שנים נדבר על רפורמה חדשה, ניחא

גלעד קריב:  אבל לפתוח את ההחלטה של הממשלה והכנסת  הקודמת ושוב להתעלם לחלוטין מציבור האזרחים הוותיקים, יש גבול

דוד ביטן: איזה מסר אנחנו מעבירים? שדווקא אזרחים ותיקים לא יקבלו שום דבר

גלעד קריב: ועוד על 150 מיליון ₪?     

דוד ביטן: הייתי בטוח שזה 360 מיליון, הפתעת אותי בסכום, כי זה לא הסכום שנאמר לי

דוד ביטן:  אנחנו נקיים ישיבה עם איליה כץ

שחר בר: אני אדגיש שהתעדוף בתוך ה-360 מיליון שקל הוא שמשרד התחבורה מבחינתנו, מה שיבחרו להכניס לתוך הכסף הזה - - -      

דוד ביטן: עכשיו את אומרת לי שצריך לבטל את רפורמה שלב א' כדי לתת לשלב ב'

דוד ביטן:  אני לא קורא לזה שלבים, זה היה צריך להיות ביחד

דוד ביטן:  אני עומד על דעתי שמה שהובטח צריך לתת

דוד ביטן:  צריך להגדיל

דוד ביטן:  נכון ששרת התחבורה אמרה שיתנו לה להעביר מתקציב פיתוח באופן זמני רק לתקציב הזה ואחר כך בתקציב הבא נמצא פתרון

דוד ביטן:  משרד האוצר לא הסכים

שחר בר: למשרד התחבורה אין יתרות מזומן בתקציב

גלעד קריב: אין סעיף רזרבה למשרד התחבורה?     

דוד ביטן: בטח שיש רזרבה

דוד ביטן:  יש רזרבה בתקציב הכללי

שחר בר: אני מדברת על תקציב משרד התחבורה

דוד ביטן: אין רזרבה כי תקציב הרזרבה בכללי

גלעד קריב: את יכולה להגיד לנו מה גודל התקציב שלא נוצל בשנת 2022? כבר גמרתם את העבודה, כמה כסף הוחזר לאוצר מתקציב משרד התחבורה בסוף 2022?     

שחר בר: היה ביצוע מלא בשנת 2022

דוד ביטן: העבירו העברות תקציביות בסוף השנה

דוד ביטן:  זה לא נקרא ביצוע מלא

דוד ביטן:  אני לא רואה שאנחנו פותרים את הבעיה כי לא באתם עם תשובה

דוד ביטן:  התשובה שזה לשלב ב' היא מכבסת מילים

דוד ביטן:  נקיים ישיבה עם איליה ואם צריך גם עם שר האוצר, התייאשתי משרת התחבורה

דוד ביטן:  זה לא מעניין אותי, אני לא הולך לשבת אתה על זה

גלעד קריב: אני רוצה להוסיף על גודל האבסורד דבר אחד, אני אחד מארבעת יושבי הראש של שדולת הגמלאים והגמלאיות בכנסת, אחת השדולות הבודדות שיש בה גם יושב-ראש מהקואליציה, חברך חבר הכנסת ואטורי וגם מירב כהן, אלון שוסטר ואנוכי

גלעד קריב:  לפני כמה שנים שינו את הנהלים לגבי חידוש רישיון נהיגה

גלעד קריב:  היום, עד גיל 70 אתה לא צריך לחדש את רישיון הנהיגה, אבל מגיל 70 עד גיל 80 כל חמש שנים ומעל גיל 80 כל שנתיים

גלעד קריב:  יוצא שבשעה שכל האזרחים בגילאי הביניים פטורים מתשלום אגרה על חידוש רישיון הנהיגה, לא מספיק שלא עושים את המהלך המתבקש עם אזרחים ותיקים, הם גם היחידים שצריכים לשלם כל שנתיים אגרת חידוש רישיון, זה בכלל לא הגיוני מה שקורה כאן

גלעד קריב:  גם לזה, כל הבקשות שלנו ממשרד האוצר, מוועדת האגרות לתת פטור בעניין הזה, מתנפץ על סלע האוזניים הערלות כשמדברים על אזרחים ותיקים

דוד ביטן: אני מתנצל בפני האזרחית הוותיקה שהגיעה, לא נפתח פה דיון, זו ישיבת מעקב עם משרדי הממשלה

גלעד קריב: אדוני, רק משום שהיא הגיעה מחולון, אולי רק בשל המאמץ

דוד ביטן: בבקשה

שושנה ציון: רציתי לדבר על התחבורה הציבורית, שזה רק חלק קטן לגמלאים שאין להם פנסיה ומרוויחים 2,400 ₪ מביטוח לאומי

שושנה ציון:  זה נותן להם אולי כמה עשרות שקלים ביום כדי לנסוע לקופת חולים או לעשות קניות

שושנה ציון:  אולי זה נראה רק 5 שקלים, 10 שקלים, אבל מתוך ה-2,400 ₪ זה הרבה כסף

שושנה ציון:  התחבורה הציבורית מאוד חשובה להם כי לנהוג היום ברכב זה קשה לנו, גם בגלל הגיל, גם בגלל חניה

שושנה ציון:  אז אם סוף סוף קבלנו הטבה קטנה, לקחת לנו את זה - - -     

דוד ביטן: לא לוקחים

דוד ביטן:  זה נשאר לגיל 75 אבל לא מרחיבים את זה לגיל 67 ו-62, זה הוויכוח שלי עם שרת החבורה וגם עם שר האוצר, למרות שהוא פחות קשור לעניין הזה

דוד ביטן:  לא מבטלים את מה שכבר אושר

שושנה ציון: יש אחרים בני 67, 72 שקשה להם מבחינה כלכלית

שושנה ציון:  אם הביטוח עולה ב-10 שקלים במשך שנה ונוסעים באוטובוס פעמיים ביום, זו כבר הוצאה

דוד ביטן: אני מסכים אתך

דוד ביטן:  לכן יש לנו ויכוח על העניין הזה

שושנה ציון: תודה רבה

דוד ביטן: תודה לכולם, ישיבה זו נעולה